Hy wou nie uitbrei oor die regsproses wat betref die ondersoek na die verkoop van Suid-Afrika se strategiese olievoorraad onder toesig van ’n vorige energieminister, Tina Joemat-Pettersson, in 2016 nie. Hy het net gesê die proses is aan die gang.
Radebe sê die ingryping by die petrolprys vandeesweek om ’n verhoging vir September te beperk, impliseer ’n koste van sowat R400 miljoen, maar dit sal die staatskas niks kos nie. Dit word deur olie-invoerders geabsorbeer.